KOMISSION TÄYTÄNTÖÖNPANOASETUS (EU) 2021/2246,

annettu 15 päivänä joulukuuta 2021,

tiettyjen tavaroiden tuloa unioniin tietyistä kolmansista maista sääntelevän virallisen valvonnan tilapäisestä tehostamisesta ja kiireellisistä toimenpiteistä ja Euroopan parlamentin ja neuvoston asetusten (EU) 2017/625 ja (EY) N:o 178/2002 täytäntöönpanosta annetun komission täytäntöönpanoasetuksen (EU) 2019/1793 muuttamisesta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 53 artiklan 1 kohdan b alakohdan ii alakohdan,

ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (2) (virallista valvontaa koskeva asetus) ja erityisesti sen 47 artiklan 2 kohdan b alakohdan sekä 54 artiklan 4 kohdan a ja b alakohdan,

sekä katsoo seuraavaa:

(1) Komission täytäntöönpanoasetuksessa (EU) 2019/1793 (3) vahvistetaan säännöt, jotka koskevat mainitun täytäntöönpanoasetuksen liitteessä I luetelluista tietyistä kolmansista maista unioniin tulevia tiettyjä muita kuin eläinperäisiä elintarvikkeita ja rehuja koskevan virallisen valvonnan tilapäistä tehostamista, ja sellaisten erityisten edellytysten käyttöönottoa, joilla säännellään tiettyjen elintarvikkeiden ja rehujen tuloa unioniin mainitun täytäntöönpanoasetuksen liitteessä II luetelluista tietyistä kolmansista maista mykotoksiinien, aflatoksiinit mukaan luettuina, torjunta-ainejäämien, pentakloorifenolin ja dioksiinien aiheuttaman kontaminaatioriskin sekä mikrobikontaminaatioriskin vuoksi.

(2) Täytäntöönpanoasetuksen (EU) 2019/1793 12 artiklassa säädetään, että kyseisen täytäntöönpanoasetuksen liitteissä I ja II vahvistettuja luetteloita tarkastellaan säännöllisesti vähintään kuuden kuukauden välein, jotta voidaan ottaa huomioon ihmisten terveydelle aiheutuviin riskeihin ja unionin lainsäädännön noudattamatta jättämiseen liittyvät uudet tiedot, kuten asetuksella (EY) N:o 178/2002 perustetun nopean hälytysjärjestelmän kautta saaduista ilmoituksista saadut tiedot sekä jäsenvaltioiden komissiolle ilmoittamat lähetyksiä ja asiakirjojen, tunnistustarkastusten ja fyysisten tarkastusten tuloksia koskevat tiedot.

(3) Asetuksella (EY) N:o 178/2002 perustetun elintarvikkeita ja rehuja koskevan nopean hälytysjärjestelmän (RASFF) kautta hiljattain ilmoitettujen elintarvikkeita koskevien vaaratilanteiden, jotka osoittavat elintarvikkeista tai rehusta johtuvan vakavan välittömän tai välillisen ihmisten terveyteen kohdistuvan riskin olemassaolon, esiintyminen ja merkityksellisyys sekä tiedot jäsenvaltioiden vuoden 2021 alkupuoliskolla suorittamasta muiden kuin eläinperäisten elintarvikkeiden ja rehujen virallisesta valvonnasta osoittavat, että täytäntöönpanoasetuksen (EU) 2019/1793 liitteissä I ja II vahvistettuja luetteloita olisi muutettava ihmisten terveyden suojelemiseksi unionissa.

(4) Argentiinasta tuleviin maapähkinöihin ja maapähkinöistä valmistettuihin tuotteisiin on sovellettu tammikuusta 2019 alkaen tehostettua virallista valvontaa aflatoksiinien aiheuttaman kontaminaatioriskin vuoksi. Jäsenvaltioiden suorittama virallinen valvonta ja saatavilla olevat tiedot osoittavat, että unionin lainsäädännössä säädettyjen asiaankuuluvien vaatimusten noudattaminen on parantunut. Nämä tulokset osoittavat, että kyseisten elintarvikkeiden tulo unioniin ei aiheuta vakavaa riskiä ihmisten terveydelle. Tästä syystä ei ole enää tarpeen säätää, että jokaisen lähetyksen mukana on oltava virallinen todistus siitä, että kaikki näytteenotto- ja analyysitulokset osoittavat Euroopan parlamentin ja neuvoston asetuksen (EY) N:o 396/2005 (4) vaatimusten täyttyvän. Samalla jäsenvaltioiden olisi jatkettava valvontaa sen varmistamiseksi, että nykyinen vaatimustenmukaisuustaso säilyy. Sen vuoksi täytäntöönpanoasetuksen (EU) 2019/1793 liitteessä II oleva Argentiinasta peräisin olevia maapähkinöitä koskeva kohta olisi poistettava ja siirrettävä kyseisen täytäntöönpanoasetuksen liitteeseen I siten, että tunnistustarkastusten ja fyysisten tarkastusten tiheys on edelleen 5 prosenttia unioniin tulevista lähetyksistä.

(5) Azerbaidžanista tuleviin hasselpähkinöihin ja hasselpähkinöistä valmistettuihin tuotteisiin on sovellettu tammikuusta 2019 alkaen tehostettua virallista valvontaa aflatoksiinien aiheuttaman kontaminaatioriskin vuoksi. Jäsenvaltioiden suorittama virallinen valvonta ja saatavilla olevat tiedot osoittavat, että unionin lainsäädännössä säädettyjen asiaankuuluvien vaatimusten noudattaminen on parantunut. Nämä tulokset osoittavat, että kyseisten elintarvikkeiden tulo unioniin ei aiheuta vakavaa riskiä ihmisten terveydelle. Tästä syystä ei ole enää tarpeen säätää, että jokaisen lähetyksen mukana on oltava virallinen todistus, jossa todetaan, että kaikki näytteenotto- ja analyysitulokset osoittavat Euroopan parlamentin ja neuvoston asetuksen (EY) N:o 396/2005 vaatimusten täyttyvän. Samalla jäsenvaltioiden olisi jatkettava valvontaa sen varmistamiseksi, että nykyinen vaatimustenmukaisuustaso säilyy. Sen vuoksi täytäntöönpanoasetuksen (EU) 2019/1793 liitteessä II oleva Azerbaidžanista peräisin olevia hasselpähkinöitä koskeva kohta olisi poistettava ja siirrettävä kyseisen täytäntöönpanoasetuksen liitteeseen I siten, että tunnistustarkastusten ja fyysisten tarkastusten tiheys on edelleen 20 prosenttia unioniin tulevista lähetyksistä.

(6) Brasiliasta tuleviin mustapippureihin (Piper nigrum) on tammikuusta 2019 alkaen sovellettu tehostettua virallista valvontaa Salmonellan aiheuttaman kontaminaatioriskin vuoksi. Jäsenvaltioiden näille elintarvikkeille suorittama virallinen valvonta osoittaa, että vaatimusten noudattaminen on ollut jatkuvasti erittäin puutteellista virallisen valvonnan tehostamisen jälkeen. Nämä tulokset osoittavat, että kyseisten elintarvikkeiden tulo unioniin aiheuttaa vakavan riskin ihmisten terveydelle.

(7) Tehostetun virallisen valvonnan lisäksi on sen vuoksi tarpeen säätää Brasiliasta tulevia mustapippureita (Piper nigrum) koskevista erityisistä edellytyksistä. Kaikkien Brasiliasta tulevien mustapippurien lähetysten mukana olisi erityisesti oltava virallinen todistus, jossa todetaan, että kaikki näytteenotto- ja analyysitulokset osoittavat, että Salmonellaa ei esiinny 25 g:ssa. Näytteenotto- ja analyysitulokset olisi liitettävä todistukseen. Sen vuoksi täytäntöönpanoasetuksen (EU) 2019/1793 liitteessä I oleva Brasiliasta peräisin olevia mustapippureita koskeva kohta olisi siirrettävä kyseisen täytäntöönpanoasetuksen liitteeseen II siten, että tunnistustarkastusten ja fyysisten tarkastusten tiheydeksi vahvistetaan 50 prosenttia unioniin tulevista lähetyksistä.

(8) Hondurasista tulevien verkkomelonien (Cucumis melo var. reticulatus) lähetysten osalta elintarvikkeita ja rehuja koskevan nopean hälytysjärjestelmän ilmoituksista peräisin olevat tiedot sekä tiedot jäsenvaltioiden toteuttamasta virallisesta valvonnasta osoittavat, että on ilmennyt ihmisten terveyteen kohdistuvia uusia riskejä, jotka johtuvat mahdollisesta Salmonella Braenderup -bakteerin aiheuttamasta kontaminaatiosta. Kyseisten Hondurasista tulevien hyödykkeiden osalta on sen vuoksi tarpeen edellyttää tehostettua virallista valvontaa. Sen vuoksi kyseiset hyödykkeet olisi sisällytettävä täytäntöönpanoasetuksen (EU) 2019/1793 liitteeseen I siten, että fyysisten ja tunnistustarkastusten tiheydeksi vahvistetaan 10 prosenttia unioniin tulevista lähetyksistä.

(9) Kiinasta tuleviin makeisiin ja mietoihin paprikoihin (Capsicum annuum) on tammikuusta 2019 alkaen sovellettu tehostettua virallista valvontaa Salmonellan aiheuttaman kontaminaatioriskin vuoksi. Jäsenvaltioiden suorittama virallinen valvonta ja saatavilla olevat tiedot osoittavat, että unionin lainsäädännössä säädettyjen asiaankuuluvien vaatimusten noudattaminen on parantunut. Näin ollen virallisen valvonnan tehostaminen 20 prosenttiin unioniin tulevista lähetyksistä ei ole enää perusteltua tämän hyödykkeen osalta. Jäsenvaltioiden olisi kuitenkin jatkettava valvontaa sen varmistamiseksi, että nykyinen vaatimustenmukaisuustaso säilyy. Asianomaista kohtaa täytäntöönpanoasetuksen (EU) 2019/1793 liitteessä I olisi muutettava siten, että fyysisten ja tunnistustarkastusten tiheys alennetaan 10 prosenttiin unioniin tulevista lähetyksistä.

(10) Dominikaanisesta tasavallasta tuleviin munakoisoihin (Solanum melongena) on tammikuusta 2019 alkaen sovellettu tehostettua virallista valvontaa torjunta-ainejäämien aiheuttaman kontaminaatioriskin vuoksi. Jäsenvaltioiden näille elintarvikkeille suorittama virallinen valvonta osoittaa, että vaatimusten noudattaminen on ollut jatkuvasti erittäin puutteellista virallisen valvonnan tehostamisen jälkeen. Nämä tulokset osoittavat, että kyseisten elintarvikkeiden tulo unioniin aiheuttaa vakavan riskin ihmisten terveydelle.

(11) Tehostetun virallisen valvonnan lisäksi on sen vuoksi tarpeen säätää Dominikaanisesta tasavallasta tulevia munakoisoja (Solanum melongena) koskevien erityisten edellytysten käyttöönotosta. Kaikkien Dominikaanisesta tasavallasta tulevien kyseisen hyödykkeen lähetysten mukana olisi erityisesti oltava virallinen todistus, jossa todetaan kaikkien näytteenotto- ja analyysitulosten osoittavan, että täytäntöönpanoasetuksen (EU) 2019/1793 liitteessä II torjunta-ainejäämien aiheuttaman kontaminaatioriskin vuoksi lueteltujen elintarvikkeiden ja rehujen lähetykset täyttävät asetuksen (EY) N:o 396/2005 mukaiset torjunta-ainejäämien enimmäismääriä koskevat vaatimukset. Näytteenotto- ja analyysitulokset olisi liitettävä kyseiseen todistukseen. Sen vuoksi täytäntöönpanoasetuksen (EU) 2019/1793 liitteessä I oleva Dominikaanisesta tasavallasta tulevia munakoisoja (Solanum melongena) koskeva kohta olisi poistettava ja siirrettävä kyseisen täytäntöönpanoasetuksen liitteeseen II siten, että tunnistustarkastusten ja fyysisten tarkastusten tiheys on edelleen 50 prosenttia unioniin tulevista lähetyksistä.

(12) Dominikaanisesta tasavallasta tuleviin Capsicum-suvun paprikoihin sekä pitkäpapuihin on tammikuusta 2010 alkaen sovellettu tehostettua virallista valvontaa torjunta-ainejäämien aiheuttaman kontaminaatioriskin vuoksi. Jäsenvaltioiden näille elintarvikkeille suorittama virallinen valvonta osoittaa, että vaatimusten noudattaminen on ollut jatkuvasti erittäin puutteellista virallisen valvonnan tehostamisen jälkeen. Nämä tulokset osoittavat, että kyseisten elintarvikkeiden tulo unioniin aiheuttaa vakavan riskin ihmisten terveydelle.

(13) Tehostetun virallisen valvonnan lisäksi on sen vuoksi tarpeen säätää Dominikaanisesta tasavallasta tulevia Capsicum-suvun paprikoita sekä pitkäpapuja koskevien erityisten edellytysten käyttöönotosta. Kaikkien Dominikaanisesta tasavallasta tulevien Capsicum-suvun paprikoiden sekä pitkäpapujen lähetysten mukana olisi erityisesti oltava virallinen todistus, jossa todetaan kaikkien näytteenotto- ja analyysitulosten osoittavan, että täytäntöönpanoasetuksen (EU) 2019/1793 liitteessä II torjunta-ainejäämien aiheuttaman kontaminaatioriskin vuoksi lueteltujen elintarvikkeiden ja rehujen lähetykset täyttävät asetuksen (EY) N:o 396/2005 mukaiset torjunta-ainejäämien enimmäismääriä koskevat vaatimukset. Näytteenotto- ja analyysitulokset olisi liitettävä kyseiseen todistukseen. Sen vuoksi täytäntöönpanoasetuksen (EU) 2019/1793 liitteessä I oleva Dominikaanisesta tasavallasta tulevia Capsicum-suvun paprikoita sekä pitkäpapuja koskeva kohta olisi poistettava ja siirrettävä kyseisen täytäntöönpanoasetuksen liitteeseen II siten, että tunnistustarkastusten ja fyysisten tarkastusten tiheys on edelleen 50 prosenttia.

(14) Intiasta tulevien ceyloninmoringan (Moringa oleifera) lähetysten osalta elintarvikkeita ja rehuja koskevan nopean hälytysjärjestelmän ilmoituksista peräisin olevat tiedot sekä tiedot jäsenvaltioiden toteuttamasta virallisesta valvonnasta osoittavat, että on ilmennyt ihmisten terveyteen kohdistuvia uusia riskejä, jotka johtuvat mahdollisesta torjunta-ainejäämien aiheuttamasta kontaminaatiosta. Kyseisen Intiasta tulevan hyödykkeen osalta on sen vuoksi tarpeen edellyttää tehostettua virallista valvontaa. Sen vuoksi kyseiset hyödykkeet olisi sisällytettävä täytäntöönpanoasetuksen (EU) 2019/1793 liitteeseen I siten, että fyysisten ja tunnistustarkastusten tiheydeksi vahvistetaan 10 prosenttia.

(15) Kun kyseessä ovat Intiasta tulevat Capsicum-suvun paprikat (muut kuin makeat ja miedot), jäsenvaltioiden täytäntöönpanoasetuksen (EU) 2019/1793 liitteen II mukaisesti suorittamassa virallisessa valvonnassa on havaittu, että unionin lainsäädännössä säädetyt torjunta-ainejäämien aiheuttamaa kontaminaatiota koskevat asiaankuuluvat vaatimukset ovat erittäin usein jääneet täyttymättä. Näin ollen on aiheellista lisätä tällaisille lähetyksille suoritettavien tunnistustarkastusten ja fyysisten tarkastusten tiheyttä 20 prosenttiin.

(16) Intiasta ja Pakistanista tulevan riisin lähetysten osalta elintarvikkeita ja rehuja koskevan nopean hälytysjärjestelmän ilmoituksista peräisin olevat tiedot sekä tiedot jäsenvaltioiden toteuttamasta virallisesta valvonnasta osoittavat, että on ilmennyt ihmisten terveyteen kohdistuvia uusia riskejä, jotka johtuvat mahdollisesta aflatoksiinien ja okratoksiini A:n aiheuttamasta kontaminaatiosta. Unioniin tulevien kyseisten lähetysten osalta on sen vuoksi tarpeen edellyttää tehostettua virallista valvontaa. Sen vuoksi Intiasta ja Pakistanista tulevat kyseiset hyödykkeet olisi sisällytettävä täytäntöönpanoasetuksen (EU) 2019/1793 liitteeseen I siten, että fyysisten ja tunnistustarkastusten tiheydeksi vahvistetaan 10 prosenttia.

(17) Sri Lankasta tulevien rohtosammakonputken (Centella asiatica) ja mukunuwennan (Alternanthera sessilis) lähetysten osalta elintarvikkeita ja rehuja koskevan nopean hälytysjärjestelmän ilmoituksista peräisin olevat tiedot sekä tiedot jäsenvaltioiden toteuttamasta virallisesta valvonnasta osoittavat, että on ilmennyt ihmisten terveyteen kohdistuvia uusia riskejä, jotka johtuvat mahdollisesta torjunta-ainejäämien aiheuttamasta kontaminaatiosta. Unioniin tulevien kyseisten lähetysten osalta on sen vuoksi tarpeen edellyttää tehostettua virallista valvontaa. Sen vuoksi Sri Lankasta tulevat kyseiset hyödykkeet olisi sisällytettävä täytäntöönpanoasetuksen (EU) 2019/1793 liitteeseen I siten, että fyysisten ja tunnistustarkastusten tiheydeksi vahvistetaan 10 prosenttia.

(18) Turkista tuleviin hasselpähkinöihin ja hasselpähkinöistä valmistettuihin tuotteisiin on sovellettu huhtikuusta 2021 alkaen tehostettua virallista valvontaa aflatoksiinien aiheuttaman kontaminaatioriskin vuoksi. Jäsenvaltioiden näille elintarvikkeille suorittama virallinen valvonta osoittaa, että unionin lainsäädännössä säädettyjä asiaankuuluvia vaatimuksia on noudatettu yleisesti ottaen tyydyttävästi. Näin ollen tehostettu virallinen valvonta ei ole enää perusteltua kyseisen hyödykkeen osalta, ja sitä koskeva kohta täytäntöönpanoasetuksen (EU) 2019/1793 liitteessä I olisi poistettava.

(19) Turkista tulevien greippien lähetysten osalta elintarvikkeita ja rehuja koskevan nopean hälytysjärjestelmän ilmoituksista peräisin olevat tiedot sekä tiedot jäsenvaltioiden toteuttamasta virallisesta valvonnasta osoittavat, että on ilmennyt ihmisten terveyteen kohdistuvia uusia riskejä, jotka johtuvat mahdollisesta torjunta-ainejäämien aiheuttamasta kontaminaatiosta. Unioniin tulevien kyseisten lähetysten osalta on sen vuoksi tarpeen edellyttää tehostettua virallista valvontaa. Sen vuoksi Turkista tulevat kyseiset hyödykkeet olisi sisällytettävä täytäntöönpanoasetuksen (EU) 2019/1793 liitteeseen I siten, että fyysisten ja tunnistustarkastusten tiheydeksi vahvistetaan 10 prosenttia.

(20) Turkista tuleviin mandariineihin (myös tangeriineihin ja satsumiin), klementiineihin, wilkingeihin ja muihin niiden kaltaisiin sitrushedelmähybrideihin sekä appelsiineihin on tammikuusta 2020 alkaen sovellettu tehostettua virallista valvontaa torjunta-ainejäämien aiheuttaman kontaminaatioriskin vuoksi. Jäsenvaltioiden näille elintarvikkeille suorittama virallinen valvonta osoittaa, että vaatimusten noudattaminen on ollut jatkuvasti erittäin puutteellista virallisen valvonnan tehostamisen jälkeen. Nämä tulokset osoittavat, että kyseisten elintarvikkeiden tulo unioniin aiheuttaa vakavan riskin ihmisten terveydelle.

(21) Tehostetun virallisen valvonnan lisäksi on sen vuoksi tarpeen säätää Turkista tulevia mandariineja ja appelsiineja koskevien erityisten edellytysten käyttöönotosta. Kaikkien Turkista tulevien mandariinien (myös tangeriinien ja satsumien), klementiinien, wilkingien ja muiden niiden kaltaisten sitrushedelmähybridien sekä appelsiinien lähetysten mukana olisi erityisesti oltava virallinen todistus, jossa todetaan kaikkien näytteenotto- ja analyysitulosten osoittavan, että täytäntöönpanoasetuksen (EU) 2019/1793 liitteessä II torjunta-ainejäämien aiheuttaman kontaminaatioriskin vuoksi lueteltujen elintarvikkeiden ja rehujen lähetykset täyttävät asetuksen (EY) N:o 396/2005 mukaiset torjunta-ainejäämien enimmäismääriä koskevat vaatimukset. Näytteenotto- ja analyysitulokset olisi liitettävä kyseiseen todistukseen. Sen vuoksi täytäntöönpanoasetuksen (EU) 2019/1793 liitteessä I oleva Turkista tulevia mandariineja ja appelsiineja koskeva kohta olisi poistettava ja siirrettävä kyseisen täytäntöönpanoasetuksen liitteeseen II siten, että tunnistustarkastusten ja fyysisten tarkastusten tiheys nostetaan 20 prosenttiin.

(22) Turkista tulevien roomankuminansiementen ja kuivatun oreganon lähetysten osalta elintarvikkeita ja rehuja koskevan nopean hälytysjärjestelmän ilmoituksista peräisin olevat tiedot sekä tiedot jäsenvaltioiden toteuttamasta virallisesta valvonnasta osoittavat, että on ilmennyt ihmisten terveyteen kohdistuvia uusia riskejä, jotka johtuvat mahdollisesta pyrrolitsidiinialkaloidien aiheuttamasta kontaminaatiosta. Unioniin tulevien kyseisten lähetysten osalta on sen vuoksi tarpeen edellyttää tehostettua virallista valvontaa. Sen vuoksi kyseisten hyödykkeiden tulo Turkista olisi sisällytettävä täytäntöönpanoasetuksen (EU) 2019/1793 liitteeseen I siten, että fyysisten ja tunnistustarkastusten tiheydeksi vahvistetaan 10 prosenttia unioniin tulevista lähetyksistä.

(23) Kun kyseessä ovat Vietnamista tulevat pitahaijat, jäsenvaltioiden täytäntöönpanoasetuksen (EU) 2019/1793 liitteen II mukaisesti suorittamassa virallisessa valvonnassa on havaittu, että unionin lainsäädännössä säädetyt torjunta-ainejäämien aiheuttamaa kontaminaatiota koskevat asiaankuuluvat vaatimukset ovat erittäin usein jääneet täyttymättä. Näin ollen on aiheellista nostaa tällaisille lähetyksille suoritettavien tunnistustarkastusten ja fyysisten tarkastusten tiheys 20 prosenttiin.

(24) Maapähkinöiden aflatoksiinikontaminaatiosta aiheutuva riski liittyy myös maapähkinätahnaan. Jotta voidaan varmistaa tehokas suoja maapähkinätahnan aflatoksiinikontaminaatiosta aiheutuvilta mahdollisilta terveysriskeiltä, täytäntöönpanoasetuksen (EU) 2019/1793 liitteessä I ja liitteessä II olevassa taulukossa 1 oleviin sarakkeisiin ”Elintarvikkeet ja rehut (käyttötarkoitus)” ja ”CN-koodi” olisi lisättävä maapähkinöitä koskeviin kohtiin luokka ”maapähkinätahna” ja asiaankuuluvat maapähkinätahnaa koskevat CN-koodit Argentiinan, Bolivian, Brasilian, Kiinan, Madagaskarin, Senegalin ja Yhdysvaltojen osalta liitteessä I ja Egyptin, Ghanan, Gambian, Intian ja Sudanin osalta liitteessä II.

(25) Intiasta tuleviin seesaminsiemeniin on lokakuusta 2020 alkaen sovellettu tehostettua virallista valvontaa torjunta-ainejäämien, muun muassa etyleenioksidin, aiheuttaman kontaminaatioriskin vuoksi. Jäsenvaltioiden suorittama virallinen valvonta ja saatavilla olevat tiedot osoittavat, että unionin lainsäädännössä säädettyjen, muita torjunta-ainejäämiä kuin etyleenioksidia koskevien asiaankuuluvien vaatimusten noudattaminen on parantunut. Näin ollen seesaminsiementen lähetysten tehostettu virallinen valvonta sellaisen torjunta-ainejäämien aiheuttaman mahdollisen kontaminaation varalta, joka voidaan analysoida monijäämämenetelmillä, ei ole enää tarpeen tämän hyödykkeen osalta. Sen vuoksi täytäntöönpanoasetuksen (EU) 2019/1793 liitteessä II olevaa vastaavaa kohtaa olisi muutettava.

(26) Elintarvikkeita ja rehuja koskevan nopean hälytysjärjestelmän ilmoituksista peräisin olevat tiedot sekä tiedot jäsenvaltioiden toteuttamasta virallisesta valvonnasta osoittavat, että on ilmennyt ihmisten terveyteen kohdistuvia uusia riskejä, jotka johtuvat mahdollisesta etyleenioksidin aiheuttamasta kontaminaatiosta ja edellyttävät virallisen valvonnan tehostamista. Etyleenioksidi luokitellaan kategoriaan 1B kuuluvaksi perimää vaurioittavaksi aineeksi, kategoriaan 1B kuuluvaksi syöpää aiheuttavaksi aineeksi ja kategoriaan 1B kuuluvaksi lisääntymiselle vaaralliseksi aineeksi Euroopan parlamentin ja neuvoston asetuksen (EY) N:o 1272/2008 (5) mukaisesti. Etyleenioksidia ei myöskään ole hyväksytty unionissa käytettäväksi kasvinsuojeluaineiden tehoaineena.

(27) Marokosta tulevien johanneksenleivän, johanneksenleipäpuun paloista tai palkojen siemenistä saatujen kasvilimojen ja paksunnosaineiden, myös modifioitujen, Meksikosta tulevien maustetahnojen ja Ugandasta tulevien Capsicum-suvun paprikoiden (muut kuin makeat ja miedot) lähetysten osalta jäsenvaltioiden suorittaman virallisen valvonnan tulokset osoittavat, että etyleenioksidin aiheuttamia kontaminaatiotapauksia esiintyy.

(28) Jotta voidaan varmistaa tehokas suoja kyseisten hyödykkeiden kontaminaatiosta mahdollisesti aiheutuvilta terveysriskeiltä, Marokosta tulevat johanneksenleipä ja johanneksenleipäpuun paloista tai palkojen siemenistä saadut kasvilimat ja paksunnosaineet, myös modifioidut, Meksikosta tulevat maustetahnat ja Ugandasta tulevat Capsicum-suvun paprikat (muut kuin makeat ja miedot) olisi näin ollen sisällytettävä täytäntöönpanoasetuksen (EU) 2019/1793 liitteeseen I siten, että tunnistustarkastusten ja fyysisten tarkastusten tiheydeksi vahvistetaan 10 prosenttia.

(29) Kun otetaan huomioon elintarvikkeita ja rehuja koskevan nopean hälytysjärjestelmän kautta saatujen ilmoitusten määrä, on aiheellista säätää erityisistä edellytyksistä, jotka koskevat Kiinasta tulevan ksantaanikumin, Intiasta tulevien johanneksenleivän (mukaan lukien johanneksenleipäpuun paloista saadut kasvilimat ja paksunnosaineet), guarkumin, useiden mausteiden, kalsiumkarbonaatin ja kasviperäisiä aineita sisältävien ravintolisien, Etelä-Koreasta tulevien kasviperäisiä aineita sisältävien ravintolisien ja pikanuudelien, Malesiasta ja Turkista tulevan johanneksenleivän (mukaan lukien johanneksenleipäpuun paloista saadut kasvilimat ja paksunnosaineet) sekä Vietnamista tulevien pikanuudelien lähetyksiä. Etyleenioksidin aiheuttaman kontaminaatioriskin vuoksi kyseisten tuotteiden lähetysten mukana olisi oltava virallinen todistus, jossa todetaan kaikkien näytteenotto- ja analyysitulosten osoittavan, että täytäntöönpanoasetuksen (EU) 2019/1793 liitteessä II lueteltujen elintarvikkeiden ja rehujen lähetykset ovat asetuksessa (EY) N:o 396/2005 säädettyjen etyleenioksidin jäämien enimmäismäärien mukaisia. Näytteenotto- ja analyysitulokset olisi liitettävä kyseiseen todistukseen. Sen vuoksi Kiinasta tulevan ksantaanikumin, Intiasta tulevien johanneksenleivän (mukaan lukien johanneksenleipäpuun paloista saadut kasvilimat ja paksunnosaineet), guarkumin, useiden mausteiden, kalsiumkarbonaatin ja kasviperäisiä aineita sisältävien ravintolisien, Etelä-Koreasta tulevien kasviperäisiä aineita sisältävien ravintolisien ja pikanuudelien, Malesiasta ja Turkista tulevan johanneksenleivän (mukaan lukien johanneksenleipäpuun paloista saadut kasvilimat ja paksunnosaineet) sekä Vietnamista tulevien pikanuudelien lähetyksiä koskevat kohdat olisi sisällytettävä täytäntöönpanoasetuksen (EU) 2019/1793 liitteeseen II siten, että tunnistustarkastusten ja fyysisten tarkastusten tiheydeksi vahvistetaan 20 prosenttia.

(30) Yhdenmukaisuuden ja selkeyden varmistamiseksi on aiheellista korvata täytäntöönpanoasetuksen (EU) 2019/1793 liitteet I ja II kokonaan tämän asetuksen liitteessä olevalla tekstillä.

(31) On aiheellista säätää siirtymäkaudesta sellaisten Brasiliasta tulevien mustapippurien (Piper nigrum), Dominikaanisesta tasavallasta tulevien munakoisojen (Solanum melongena), makeiden ja mietojen paprikoiden (Capsicum annuum), Capsicum-suvun paprikoiden (muiden kuin makeiden ja mietojen) ja pitkäpapujen (Vigna unguiculata ssp. sesquipedalis, Vigna unguiculata ssp. unguiculata) sekä Turkista tulevien mandariinien (myös tangeriinien ja satsumien), klementiinien, wilkingien ja muiden niiden kaltaisten sitrushedelmähybridien sekä appelsiinien lähetysten osalta, joiden mukana ei ole virallista todistusta mutta joihin on jo sovellettu virallista valvontaa raja-tarkastusasemilla asianomaisena ajankohtana voimassa olleen unionin lainsäädännön mukaisesti.

(32) Sen vuoksi täytäntöönpanoasetusta (EU) 2019/1793 olisi muutettava.

(33) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla 1. Korvataan 14 artikla seuraavasti: ”14 artikla Siirtymäaika Brasiliasta tuleville mustapippurin (Piper nigrum) lähetyksille, Dominikaanisesta tasavallasta tuleville munakoisojen (Solanum melongena), makeiden ja mietojen paprikoiden (Capsicum annuum), Capsicum-suvun paprikoiden (muiden kuin makeiden ja mietojen) ja pitkäpapujen (Vigna unguiculata ssp. sesquipedalis, Vigna unguiculata ssp. unguiculata) lähetyksille sekä Turkista tuleville mandariinien (myös tangeriinien ja satsumien), klementiinien, wilkingien ja muiden niiden kaltaisten sitrushedelmähybridien sekä appelsiinien lähetyksille, joihin sovellettiin tehostettua virallista valvontaa jo ennen tämän asetuksen voimaantuloa, voidaan antaa lupa unioniin tuloon 26 päivään tammikuuta 2022 asti ilman, että niiden mukana on virallinen todistus ja näytteenotto- ja analyysitulokset.”; 2. Korvataan asetuksen liitteet I ja II tämän asetuksen liitteessä olevalla tekstillä.

2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä joulukuuta 2021. Komission puolesta Puheenjohtaja Ursula VON DER LEYEN

(1) EYVL L 31, 1.2.2002, s. 1.

(2) EUVL L 95, 7.4.2017, s. 1.

(3) Komission täytäntöönpanoasetus (EU) 2019/1793, annettu 22 päivänä lokakuuta 2019, tiettyjen tavaroiden tuloa unioniin tietyistä kolmansista maista sääntelevän virallisen valvonnan tilapäisestä tehostamisesta ja kiireellisistä toimenpiteistä, Euroopan parlamentin ja neuvoston asetusten (EU) 2017/625 ja (EY) N:o 178/2002 täytäntöönpanosta ja komission asetusten (EY) N:o 669/2009, (EU) N:o 884/2014, (EU) 2015/175, (EU) 2017/186 ja (EU) 2018/1660 kumoamisesta (EUVL L 277, 29.10.2019, s. 89).

(4) Euroopan parlamentin ja neuvoston asetus (EY) N:o 396/2005, annettu 23 päivänä helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1).

(5) Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).